Vreemdeling betaal ma in hospitaal se parkeerboeteŉ Jong ma van Australië wat saam met haar siek baba in die hospitaal was, het nadat hulle uit die hospitaal ontslaan is gesien sy het ŉ parkeerboete gekry, maar met ŉ briefie daarby van ŉ vreemdeling dat die boete reeds betaal is. Die Daily Mail berig die ma was vir ŉ paar dae saam met haar nege weke oue baba in ’n Canberra-hospitaal. Die boete het die jong ma redelik mismoedig gehad, maar min het sy geweet haar geloof in die mensdom sou vinnig herstel wees. “Haai daar, ek het gesien jou motor het ŉ parkeerboete op. Ek is seker dit waardeur jy in die hospitaal gaan is reeds moeilik genoeg, so ek het dit vir jou betaal,” het die briefie by die parkeerboete gelees. Die vrou wat die briefie geskryf het, net bekend as Laura, het afgesluit met: “Ek hoop dinge raak beter.” Die jong ma het later besonderhede oor wat gebeur het op ŉ Facebook-groep gedeel en dit het soos ŉ veldbrand versprei. Sy het by die inskrywing gesê: “Ek hoop Laura sien dit en weet hoeveel ek haar ondersteuning waardeer.”